<h1>Εναρκτήρια Διαδικτυακή Σύνοδος
του 'Σκέψη για Δράση'</h1>
<span class="venue">4 Φεβρουαρίου 2013. Αθήνα. Ελλάδα.</span>
<h2>Καλωσόρισμα</h2>
<a href="http://www.thoughtforaction.org/wp-content/uploads/2013/01/panariti_reporter-242x300.jpg"><img class="size-full wp-image-3375 alignleft" src="http://www.thoughtforaction.org/wp-content/uploads/2013/01/panariti_reporter-242x300.jpg" alt="panariti_reporter-242x300" width="242" height="300" /></a>Η πρωτοβουλία της σύστασης της «Σκέψης για Δράση» απορρέει από τη συναίσθηση της ευθύνης έναντι του εαυτού μου, της ιστορίας μας, αλλά και της ίδιας της υπόστασης της χώρας. Η ευθύνη αυτή λοιπόν μου δίνει την ώθηση να μοιραστώ με κάθε συμπολίτη μου την εμπειρία και τη διεθνή γνώση που έχω αποκομίσει, σχετικά με τη σταθεροποίηση χωρών που βίωσαν παρόμοιες δομικές κρίσεις.
Η χώρα πάσχει από βαθιά σαθρότητα η οποία έχει καταλήξει στο ψέμα και στη φαυλότητα. Δεν νοσεί μόνο η οικονομία της, αλλά και οι πολιτικοί και κοινωνικοί θεσμοί της. Η στρεβλή θεσμική υποδομή, πολύπλοκη και σύνθετη συχνά με πολλά "μπαλώματα", έχει μετατρέψει τη χώρα σε ένα ανεξέλεγκτο και αναποτελεσματικό κράτος χωρίς πυξίδα.
Οι ατελέσφοροι και πρόχειροι θεσμοί έχουν αλλοτριώσει την κοινωνία, την μπερδέυουν και την εγκλωβίζουν. Έχουν καταλύσει κάθε έννοια εμπιστοσύνης, ανθρωπιάς και δικαίου. Έχουν επωάσει στρεβλές και ψεύτικες ανθρώπινες σχέσεις. Η επικοινωνία του ποδαριού, ο μέγιστος χρόνος του δεκάλεπτου θεωρείται πλέον ο φυσιολογικός τρόπος των διαπροσωπικών μας σχέσεων, συζητήσεων ακόμα και αυτών που αφορούν σημαντικά θεσμικά ζητήματα. Το πιο ανησυχητικό δε όλων, είναι ότι με αυτό τον τρόπο...μαθαίνουμε να ζούμε.
<p align="center"><strong>Δεν έχει σημασία να αναλωνόμαστε, </strong>
<strong>«… ξοδεύοντας πλέον δυνάμεις που κανείς δεν αγοράζει …» </strong>
<strong>Τελευταίος Σταθμός, Γεώργιος Σεφέρης</strong></p>
Η μείωση της εμπιστοσύνης σε όλα τα ανθρώπινα επίπεδα συντηρείται και διαχέεται. Το αποτέλεσμα είναι να δομούνται ρηχές και ιδιοτελείς σχέσεις μεταξύ των ανθρώπων, των πολιτών, του κράτους και να γιγαντώνεται ένας "άγριος" κυνισμός στην καθημερινότητα του Έλληνα.
Έχουμε μάθει να ζούμε στο μπέρδεμα και να αλλοτριωνόμαστε στην πολυπλοκότητα της σκέψης μας, καταλήγοντας σε αδιέξοδα. Είναι ώρα να σκεφτούμε ότι η λύση είναι ο ίσιος και απλός δρόμος.
Η εμπειρία που έχω αποκομίσει τόσα χρόνια, βοηθώντας χώρες να ανακάμψουν από αντίστοιχες κρίσεις με στόχο την ανάπτυξη, καταπολεμώντας τη φτώχεια και κοινωνική περιθωριοποίηση, δουλεύοντας με απλούς ανθρώπους⋅ μου δίνει την ευθύνη να μη μείνω απαθής και αμέτοχη. Αυτό αποφάσισα να το κάνω χωρίς μεσάζοντες αλλά απευθείας μαζί σας. Με κάθε Έλληνα πολίτη.
Μέσω της Σκέψης για Δράση προσφέρουμε τα γνωστικά και εμπειρικά εργαλεία, έξω και πέρα από κάθε πολιτική, για να βοηθήσουμε να μπει ένα τέλος στη χαλαρότητα και προχειρότητα με την οποία το παρόν της χώρας δείχνει να αποφασίζεται από εξωτερικούς εταίρους.
Ο Έλληνας πολίτης χρειάζεται μία φερέγγυα και ρεαλιστική πρόταση. Είναι ανάγκη να εργαστούμε στα πλαίσια ενός αβέβαιου και ρευστού παρόντος, για να φτιάξουμε ένα ευοίωνο και σταθερό μέλλον.
Σας καλώ να συμμετάσχετε στον διάλογο της ζωής μας.
<p align="right"><strong>Έλενα Παναρίτη </strong>
<strong>Ιδρύτρια</strong></p>

<h3><strong>Ένα μικρό μήνυμα από την Έλενα Παναρίτη</strong></h3>
<a href="http://www.thoughtforaction.org/%cf%80%ce%bf%ce%b9%ce%bf%ce%af-%ce%b5%ce%af%ce%bc%ce%b1%cf%83%cf%84%ce%b5/%ce%ad%ce%bb%ce%b5%ce%bd%ce%b1-%cf%80%ce%b1%ce%bd%ce%b1%cf%81%ce%af%cf%84%ce%b7-3/" rel="attachment wp-att-390"><img class=" wp-image-390 alignleft" style="margin: 10px;" src="http://www.thoughtforaction.org/wp-content/uploads/2013/09/elena1.jpg" alt="Έλενα Παναρίτη" width="150" height="180" /></a>Είναι αναγκαίο να γεφυρωθεί το κενό μεταξύ τεχνογνωσίας και πολιτικής. Η Έλενα Παναρίτη, που από το 2009 υποστηρίζει ότι «η αποσπασματική και λανθασμένη διάγνωση του προβλήματος οδηγεί σε αποτυχημένη θεραπεία», διεκδικεί υψηλότερη ευφυΐα από τους πολιτικούς που διαχειρίστηκαν την τύχη της χώρας. Διατήρησε όμως ένα συγκριτικό πλεονέκτημα. Να παραμείνει πεισματικά επιστήμονας της πολιτικής. Καταθέτει την εμπειρία σταθεροποίησης άλλων κρατών σε παρόμοιες κρίσεις , έπειτα και από την πρόσφατη εμπειρία της από την ελληνική κεντρική πολιτική σκηνή.

<strong><em>«Ας πάρουμε τη ζωή στα χέρια μας για να φτιάξουμε τη χώρα που εμείς ονειρευόμαστε»</em></strong>

<em><strong><img class="aligncenter wp-image-383" src="http://www.thoughtforaction.org/wp-content/uploads/2013/09/seferis.png" alt="Ποίημα Σεφέρη" width="620" height="110" /></strong></em>
<div style="text-align: center;"></div>


<div style="text-align: center;"><iframe src="//www.youtube.com/embed/BdLmuOjSr4E" width="640" height="460" frameborder="0" allowfullscreen="allowfullscreen"></iframe></div>


[video-item url="http://www.youtube.com/watch?v=BdLmuOjSr4E" width="640" height="460"][/video-item]


<h3>Λίγα λόγια για την πρωτοβουλία της Έλενας Παναρίτη</h3>
Είμαστε μία ομάδα οικονομολόγων και άλλων επαγγελματιών με εμπειρία στη σταθεροποίηση χωρών που αντιμετώπισαν κρίσεις παρόμοιες με αυτήν της Ελλάδας. Μέσα από τον ομώνυμο δικτυακό τόπο (http://www.thoughtforaction.org/) και σε συντονισμό με το διεθνή οργανισμό Thought For Action (TFΑ), η ΜΚΟ «Σκέψη για Δράση» συλλέγει τη διεθνή γνώση και διαμορφώνει πλατφόρμες δράσης. Την πρωτοβουλία της οργάνωσης έχει η θεσμική οικονομολόγος Έλενα Παναρίτη, με σκοπό να προωθηθεί αυτό που είναι διεθνώς αποδεκτό ως απάντηση σε τέτοιου είδους κρίσεις. "Ανάπτυξη και έξοδος από την κρίση γίνεται ΜΟΝΟ με ΔΟΜΙΚΕΣ ΑΛΛΑΓΕΣ".
<h1></h1>
<h3><strong>Γιατί είμαστε εδώ</strong></h3>
<em><strong>Θέτουμε τα ερωτήματα και συλλέγουμε απαντήσεις:</strong></em>
<ul>
	<li>Πώς αντιμετωπίστηκαν αντίστοιχες κρίσεις με την ελληνική, πώς συγκεκριμένοι τομείς της οικονομίας αναδιαρθρώθηκαν (αναδιάρθρωση δικαστικού συστήματος, υποδομές, δημόσιος τομέας, ιδιωτικοποιήσεις κ.λπ.);</li>
	<li>Τι περιλαμβάνουν οι έρευνες και μελέτες παραγωγικών και κοινωνικών φορέων;</li>
	<li>Τι έχουν να πουν αντιπροσωπευτικές ομάδες πολιτών (π.χ., άνεργοι, φοιτητές, μικρομεσαίοι επιχειρηματίες, κ.λπ.);</li>
</ul>
Επιστήμονες που εργάστηκαν για την ανασυγκρότηση χωρών που βρίσκονταν σε κρίση αναλύουν τις μεθόδους τους, καταγράφουν τα λάθη, τις αστοχίες και τις επιτυχημένες παρεμβάσεις στις αποκρατικοποιήσεις, τη φορολογία, τη μεταρρύθμιση του δημόσιου τομέα. Προωθούμε το διάλογο βασισμένοι στην τεχνογνωσία κοινώς αποδεκτών διεθνών (θετικών και αρνητικών) πρακτικών παρουσιάζοντας παραδείγματα (case study). Αυτή η γνώση πρέπει να διαχυθεί σε όλους τους ενδιαφερόμενους πολίτες και σε αυτούς που διαμορφώνουν πολιτικές και απόψεις.

Το ταξίδι για την επεξεργασία και αξιοποίηση της γνώσης είναι μεγάλο. Το ζητούμενο είναι να μην είναι μία ατέρμονη περιπλάνηση, σαν του ναυαγού. Έχουμε πυξίδα και προσανατολισμό. Βασικός στόχος της «Σκέψης για Δράση» είναι να εξευρεθούν και να προωθηθούν οι κατάλληλοι –για την Ελλάδα– τρόποι υλοποίησης των δομικών μεταρρυθμίσεων: ενιαίο μητρώο ακινήτων (το κτηματολόγιο είναι μόνο μέρος αυτού), φορολογικό, αποκρατικοποιήσεις, αναδιάρθρωση δημόσιου τομέα.
<ul>
	<li>Να δοθούν πειστικές και κατανοητές απαντήσεις στο ερώτημα που διατυπώνει η κοινωνία: Πώς θα αλλάξουμε τη χώρα μας;</li>
	<li>Να διαμορφώσει μία χάρτα στρατηγικών επενδύσεων.</li>
	<li>Να εμπνεύσει τον άνθρωπο.</li>
</ul>

Δείτε το Ελληνικό Video για το ThouhtForAction :

[video-item url="http://www.youtube.com/watch?v=sKw7-D39TEo" width="640" height="460"][/video-item]

