Να πουλήσει την θυγατρική της που διαχειρίζεται αεροδρόμια, συμπεριλαμβανομένου του «Ελ. Βενιζέλος» στην Αθήνα, μελετά εκ νέου ο γερμανικός κατασκευαστικός όμιλος Hochtief, και σύμφωνα με πληροφορίες που επικαλείται το Bloomberg, ο όμιλος έχει ήδη καλέσει πιθανούς επενδυτές να καταθέσουν τις προσφορές τους, με καταληκτική ημερομηνία κατάθεσης την 31η Μαρτίου. Ωστόσο ο εκπρόσωπος Τύπου του γερμανικού ομίλου, Bernd Puetter, δήλωσε πως «γνωρίζει τις εικασίες στην αγορά» και δεν μπορεί να προβεί σε σχόλιο. Ο εκπρόσωπος Τύπου της Deutsche Bank από την άλλη, με την οποία συνεργάζεται ο γερμανικός όμιλος για την πώληση, αρνήθηκε κατηγορηματικά να σχολιάσει τις πληροφορίες του Bloomberg.

(Πηγή: http://owl.li/hYEcv)